Hadangan
Hadangan (BH)[1]/Adangan(BK)[1] adalah binatang mamamah biak nang magun tamasuk dalam subkulawarga bovinae. Hadangan liar atawa disambat jua Arni masih kawa tahaba di nagara-nagara Pakistan, India, Bangladesh, Népal, Bhutan, Viétnam, Cina, Pilipina, Taiwan, Indonésia, dan Thailand. Panjinakan hadangan sudah pang umum di Asia, Amirika Salatan, Aprika Utara, dan Irupa. Hadangan liar banyak hidup dan tahaba di Asia Tunggara, walau asal-usul hadangan nangini masih jadi tatakunan urang. Wayahini populasi hadangan liar di Asia batumat manurun dan digairakan bahua di wayah dudi kaina sudah kadada kawa tahaba lagi populasi hadangan liar. Hadangan tuha/dewasa kawa baisi barat sekitar 300 kg sampay 600 kg. Hadangan liar kawa baisi barat nang talabih, hadangan liar bini/batina kawa ai mandapati barat sampay 800 kg dan hadangan liar laki/jantan kawa sampay mandapati barat 1200 kg. Barat rata-rata hadangan jantan adalah 900 kg dan tinggi rata-rata di pundak hadangan adalah 1,7 m. Sabuting ciri nang mambida'akan hadangan liar lawan hadangan doméstik adalah bahua hadangan doméstik ba'isi parut nang pina bulat. Lantaran bacampurnya katurunan antara hadangan-hadangan diantara populasi nang babida, barat awak hadangan bavariasi. Hadangan disangka'akan ba'asal tumatan di Asia Salatan.
bjn_Latn bjn_Latn